Boek: ‘ŉ Volledige gids tot die slange van Suider-Afrika’Johan Marais ŉ Volledige gids tot die slange van Suider-Afrika is die derde uitgawe van dié publikasie. Dit is bygewerk met die jongste inligting wat op wetenskaplike navorsing gegrond is, oor onder meer gedrag, identifikasie, voortplanting en gif. Die boek dek al die noodsaaklike aspekte van biologie en slang gedrag, spesies se beskrywings word vergesel van volkleur fotos en verspreidingskaarte, eenvoudige simbole maak belangrike inligting dadelik beskikbaar, ŉ afsonderlike “Kyk uit vir”-blokkie help om maklik spesies in die veld te identifiseer, en daar is aanvullende hoofstukke oor klassifikasie en identifikasie, aanhou van slange, en die behandeling van slangbyte. Volgens die uitgewer is hierdie gids nuttig vir herpeteloë, slangversamelaars, voetslaners, tuiniers en enigeen wat meer oor slange te wete wil kom. Johan Marais is ŉ entrepreneur, natuurkenner en fotograaf wat die afgelope 35 jaar aansienlik tot reptielbewaring bygedra het. Hy is die skrywer van verskeie boeke, waaronder die topverkoper, ŉ Volledige Gids tot die Slange van Suider-Afrika, en Marais is die bestuurder van die Afrika Slangbytinstituut. Hy bestee die meeste van sy tyd aan toeligting oor reptiele en om slangbewustheid by die publiek te kweek. Uitgewer: Penguin Random House Prys: R450,00* *Prys onderworpe aan verandering Koop die boeke by Graffiti Boeke